Diari Oficial de la Generalitat Valenciana


Sumari del DOGV 5728, del 26-03-2008 (2008/3203)

RESOLUCIÓ de 15 de febrer de 2008, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entre la ST Alzira i la ST Benicull, s'aprova el projecte d'execució i es declara en concret la seua utilitat pública, en els termes municipals d'Alzira, Algemesí, Polinyà de Xúquer i Benicull de Xúquer. Expedient número ATLINE /2006/301/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5728

Data del DOGV
:   26-03-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/3203


Data del document
:   15-02-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * Algemesí
    * Benicull de Xúquer
    * Polinyà de Xúquer
    * empresa privada
    * subministrament d'energia elèctrica

RESOLUCIÓ de 15 de febrer de 2008, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entre la ST Alzira i la ST Benicull, s'aprova el projecte d'execució i es declara en concret la seua utilitat pública, en els termes municipals d'Alzira, Algemesí, Polinyà de Xúquer i Benicull de Xúquer. Expedient número ATLINE /2006/301/46. [2008/3203]  
Vist l'escrit presentat per Iberdrola Distribución Eléctrica, SAU, amb domicili a efectes de notificacions al c/ Menorca, 29, 46965 València, amb data 9 de maig de 2006, davant del Servici Territorial d'Energia de València, en el qual sol·licita que se li concedisca autorització administrativa per a la construcció de la línia elèctrica a 132 kV, doble circuit, entre la ST Alzira i la ST Benicull, en els termes municipals d'Alzira, Algemesí, Polinyà de Xúquer i Benicull de Xúquer, a la província de València, s'aprove el projecte d'execució i es declare en concret la seua utilitat pública.  
Al mencionat escrit s'adjunta el projecte tècnic per a l'execució de l'esmentada instal·lació, firmat per l'enginyer competent i visat pel col·legi oficial corresponent amb data 23 de març de 2006.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de data 9 de novembre de 2006, en el Diari Oficial de la Comunitat Valenciana de data 27 de novembre de 2006 i en el periòdic Las Provincias de data 30 de novembre de 2006, així com als taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric; i amb l'article 4 de la Llei 2/1989, de 3 de març, sobre Impacte Ambiental.  
D'acord amb la documentació que està en l'expedient, no s'han presentat al·legacions a la mencionada sol·licitud.  
Vist que, de conformitat amb el mencionat Decret 88/2005, es va traslladar als ajuntaments d'Alzira, Algemesí, Polinyà de Xúquer i Benicull de Xúquer, la separata del projecte de la instal·lació sol·licitada ja que afectava béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar un informe sobre l'adaptació del projecte al planejament urbanístic que siga d'aplicació.  
Una vegada transcorregut el termini conferit, no figura en l'expedient contestació a les mencionades peticions pels ajuntaments d'Alzira, Algemesí i Polinyà de Xúquer.  
Per la seua banda, l'Ajuntament de Benicull de Xúquer va remetre un informe en el qual es manifesta la seua oposició a la instal·lació de la línia aèria, ja que l'empresa sol·licitant no disposa de l'autorització per a la construcció de la subestació transformadora en el referit terme municipal.  
Vist que va ser remés l'informe anteriorment exposat a l'empresa peticionària, per mitjà del qual va contestar manifestant el següent:  
Que no resulta requisit imprescindible que la subestació estiga autoritzada perquè es tramite la línia elèctrica d'alimentació, atés que si la ubicació d'aquella no està definida, això no impedix l'autorització administrativa de la línia elèctrica en l'aprovació del projecte d'execució de la qual pot acabar de definir-se el traçat.  
Del referit escrit es va donar novament trasllat a l'Ajuntament de Benicull de Xúquer, a fi de mostrar la conformitat o l'oposició amb el contingut d'este, sense que conste en l'expedient manifestació posterior per part de l'Ajuntament.  
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, concretament als següents:  
- Diputació de València. Servici de Carreteres, respecte a encreuaments i paral·lelisme de la instal·lació amb béns de la seua propietat, va remetre un informe per mitjà del qual manifesta la seua conformitat, i es ressenya que el gàlib sobre la carretera serà major o igual a 7 metres i que la distància mínima entre els suports i la vora de la carretera haurà de ser major que una vegada i mitja l'alçària dels suports.  
- Administrador d'Infraestructures Ferroviàries (ADIF), i no consta en l'expedient contestació a l'efecte.   
- Séquia Reial del Xúquer, Comunitat de Regants, que va contestar favorablement a les condicions generals i particulars que en este s'inclouen.  
- Confederació Hidrogràfica del Xúquer, que va emetre un informe favorable respecte a l'encreuament sobre els diferents llits de rius públics afectats, amb les condicions particulars i generals que en este s'inclouen.  
- Telefónica de España, SAU, que manifesta en el seu informe la conformitat amb la instal·lació projectada.  
- Servici Territorial de Carreteres de la conselleria d'Infraestructures i Transport, que remet un informe per mitjà del qual resol no autoritzar els encreuaments de la línia sol·licitada en la carretera CV-50, PK 23,700, els dos marges, ja que l'encreuament 6 entre els suports Ap-5 i Ap-6, i l'encreuament 13, entre els suports Ap-12 i Ap-13, interferix amb el projecte bàsic de variant sud-oest d'Alzira de la CV-50 i el nou accés a Carcaixent.  
Vist que, remeses al sol·licitant les condicions presentades pels organismes referits, va prestar la seua conformitat al contingut d'estos, que manifesten respecte a l'emés pel Servici Territorial de Carreteres de la conselleria d'Infraestructura i Transport el següent:  
- Que els suports Ap-5 i Ap-6 són coincidents amb els suports 7 i 8 de la línia elèctrica denominada Alzira-Almussafes i que esta va ser autoritzada per Resolució de 10 de març de 2004, del Servici Territorial d'Indústria i Energia de València, en l'expedient de la qual es va informar favorablement, per part del Servici Territorial de Carreteres, a l'encreuament projectat amb data 4 de febrer de 2004.  
- Que respecte a l'encreuament entre els suports Ap-12 i Ap-13, assenyala que el projecte de la variant sud-oest d'Alzira es troba actualment en fase d'estudi i que les dos infraestructures tenen la mateixa consideració jurídica, sense que comporte cap prevalença d'una execució sobra l'altra; que, a més, l'encreuament sol·licitat complix els requisits legalment i reglamentàriament establits, sense que hi haja lloc a la seua denegació i es basen en futurs desenvolupaments vials, que, en tot cas, disposen d'una tramitació i seguiments reglat en hipotètiques col·lisions entre infraestructures contigües. Finalment, que es desconeix l'abast de la suposada interferència, sense que conste en l'informe l'abast o la descripció.  
De la mencionada contestació es va traslladar novament pel Servici Territorial d'Energia al Servici Territorial de Carreteres, sense que figure en l'expedient nova remissió de condicions o oposició a l'efecte.  
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és l'alimentació a la nova subestació de Benicull, a fi de diversificar el subministrament elèctric a esta zona de la Ribera i obtindre un major marge de potència per a atendre la demanda dels consums futur i actualment existents en la zona, considerada com a primer tram de la repotenciació de l'eix Alzira-Cullera-el Perelló.  
Vist que, amb data 14 de novembre de 2007, la directora general de Gestió del Medi Natural de la conselleria de Medi Ambient, Aigua, Urbanisme i Habitatge va dictar la Declaració d'Impacte Ambiental, en la qual es considerava acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'instal·lació de la línia elèctrica sol·licitada sempre que esta es desenvolupe amb les previsions del projecte, de l'Estudi d'Impacte Ambiental i amb les condicions de l'apartat segon que en la part resolutiva de la present resolució s'exposaran.  
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.  
Atés que el projecte conte una definició i concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.  
Vist que consten com a antecedents els següents:  
- Resolució del Servici Territorial d'Indústria i Energia de la conselleria d'Indústria, Comerç i Turisme de 10 de març de 2004, per mitjà de la qual s'atorga autorització administrativa, aprovació del projecte d'execució i declaració en concret d'utilitat pública de la línia aèria d'alta tensió de doble circuit 66 kV i 132 kV, denominada Alzira-Almussafes.  
- Resolució de la Direcció General d'Energia de 5 de desembre de 2006, per mitjà de la qual s'atorga autorització administrativa per a la modificació de la línia elèctrica 66/132 kV, doble circuit, entre la ST Alzira i la ST Almussafes, en el tram comprés entre la ST Alzira i la ST Benifaió, s'aprova el projecte d'execució i es declara en concret la seua utilitat pública, en els termes municipals d'Alzira i Algemesí.  
- Resolució de la Direcció General d'Energia de 25 de juny de 2007, per la qual s'atorga a Iberdrola Distribución Eléctrica, SAU, autorització administrativa per a la nova subestació transformadora de 132/20 kV denominada ST Benicull, al costat del camí Vell d'Alzira, en el terme municipal de Benicull de Xúquer.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
  
Primer  
Autoritzar administrativament Iberdrola Distribución Eléctrica, SAU, la construcció de la línia elèctrica a 132 kV, doble circuit, entre la ST Alzira i la ST Benicull, en els termes municipals d'Alzira, Algemesí, Polinyà de Xúquer i Benicull de Xúquer, a la província de València, i les característiques principals de la qual són les següents:  
- Origen de la línia: pòrtic de la ST Alzira.  
- Acabament de la línia: pòrtic de la ST Benicull.  
- Descripció del traçat:  
- Tensió nominal: 132 kV (1ª categoria).  
  
- Tipologia constructiva: aèria.  
- Potència màxima que cal transportar: 325,90 MVA por circuit.  
- Nombre de circuits: dos.  
- Conductors: cables d'alumini-acer, tipus Duplex-Gull, de 381mm² de secció total.  
· Cables de terra: en tota la seua longitud durà dos cables de terra, el primer d'acer galvanizat de 50 mm² de secció i el segon del tipus OPGW-15 amb fibres òptiques en el seu nucli i secció 118,30 mm².  
· Aïllament: cadena d'aïlladors de compòsit tipus U120RB220P+ARA, nivell de tensió 1000 kV i longitud total 1.900 mm.  
· Suports: metàl·lics, constituïts per perfils angulars de costats iguals galvanitzats en calent, d'acer S355J2G3 i S275JR, organitzats en forma de zelosia doble. Forma troncopiramidal des de la seua base al braç inferior, prismàtica des d'este al superior i dos castellets en la part superior per al cable de terra.  
· Preses de terra: sistema mixt de piques i anelles.  
· Longitud total: 7.349,98 m.  
· Pressupost total: 1.507.528,51 euros.  
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer competent i visat pel col·legi oficial corresponent amb data 23 de març de 2006, i se sotmet a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de l'ocupació real de les finques afectades. Amb anterioritat a l'acabament del dit termini Iberdrola podrà sol·licitar la seua ampliació per mitjà de petició motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i de final d'obra subscrit pel tècnic facultatiu competent, on s'acredite que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
5. Condicions d'orde mediambiental arreplegades en la Declaració d'Impacte de data 14 de novembre de 2007.  
5.1. Es restauraran, a les seues condicions inicials, totes les àrees que s'hagen alterat com a conseqüència de les obres i es procedirà a la correcta gestió dels residus generats.  
5.2. Es prohibix l'afecció definitiva a llits de rius i a la xarxa de séquies i l'alteració de la xarxa de drenatge de la zona.  
5.3. Se seleccionaran aquells dispositius salvaocells que, d'acord amb els estudis publicats, proporcionen major visibilitat.  
5.4. Es disposarà de l'informe definitiu establit en l'article 11 de la Llei 4/98, d'11 de juny, emés per la Direcció General de Patrimoni Cultural Valencià, i s'adoptaran les mesures de protecció addicionals que, si és el cas, establisca este. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la conselleria de Cultura, Educació i Esport.  
5.5. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i l'execució de les mesures preventives i correctores propostes i la comprovació de la seua eficàcia.   
5.6. D'acord amb l'article 4 del Reial Decret Llei 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
5.7. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de febrer de 2008.- El director general d'Energia: Antonio Cejalvo Lapeña.  
